97/102/EY: Komission päätös, tehty 16 päivänä tammikuuta 1997, Venäjältä peräisin olevien kalastus- ja vesiviljelytuotteiden erityisten tuontiedellytysten vahvistamisesta (ETA:n kannalta merkityksellinen teksti)



Virallinen lehti nro L 035 , 05/02/1997 s. 0023 - 0030



KOMISSION PÄÄTÖS, tehty 16 päivänä tammikuuta 1997, Venäjältä peräisin olevien kalastus- ja vesiviljelytuotteiden erityisten tuontiedellytysten vahvistamisesta (ETA:n kannalta merkityksellinen teksti) (97/102/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) sellaisena kuin se on viimeksi muutettuna direktiivillä 95/71/EY (2), ja erityisesti sen 11 artiklan, edellytysten noudattamisesta; sekä katsoo, että komission asiantuntijaryhmä kävi Venäjällä varmistuakseen yhteisöön tarkoitettujen kalastustuotteiden tuotanto-, varastointi- ja lähetysolosuhteista; Venäjän lainsäädännön kalastustuotteiden terveystarkastuksia ja valvontaa koskevia säännöksiä voidaan pitää direktiivissä 91/493/ETY vahvistettuja säännöksiä vastaavina; Venäjän federaation kalastuskomitea vastaa sellaisen luettelon laatimisesta, jossa esitetään kalastustuotteiden vientiin Yhteisöön oikeutetut laitokset, uivat jalostamot ja pakastusalukset, ja kansallisen terveys- ja tautivalvontakomitean (Goskomsanepidnadzor) edustaja vastaa terveystarkastuksista ja tuotannon hygienia- ja terveysolosuhteiden valvonnasta, direktiivin 91/493/ETY 11 artiklan 4 kohdan a alakohdassa tarkoitetut todistuksien toimittamista koskevat yksityiskohtaiset säännöt sisältävät määritelmät todistuksen mallista, kielestä tai kielistä, joilla mainittu todistus laaditaan, ja allekirjoitusoikeuksista; direktiivin 91/493/ETY 11 artiklan 4 kohdan b alakohdan mukaisesti on tärkeää varustaa kalastustuotteiden pakkaukset merkinnällä, joka käsittää kolmannen maan nimen ja alkuperälaitoksen, uivan jalostamon tai pakastusaluksen hyväksyntänumeron; direktiivin 91/493/ETY 11 artiklan 4 kohdan c alakohdan mukaisesti on tärkeää laatia luettelo hyväksytyistä laitoksista, uivista jalostamoista ja pakastusaluksista; tämä luettelo on laadittava Venäjän federaation kalastuskomitean komissiolle toimittaman tiedonannon perusteella; tämän vuoksi Venäjän federaation kalastuskomitean on varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta; Venäjän federaation kalastuskomitea on antanut viralliset vakuudet direktiivin 91/493/ETY liitteessä olevassa V luvussa annettujen sääntöjen ja mainitussa direktiivissä säädettyjä laitosten, uivien jalostamoiden ja pakastusalusten hyväksyntää koskevia vaatimuksia vastaavien vaatimusten noudattamisesta, Venäjältä peräisin olevien säilöttyjen kalastustuotteiden erityisistä tuontiedellytyksistä 19 päivänä helmikuuta 1996 tehty komission päätös 96/192/EY (3) olisi kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Venäjän federaation kalastuskomitea, jota avustaa kansallinen terveys- ja tautivalvontakomitea (Goskomsanepidnadzor), on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia. 2 artikla Venäjältä peräisin olevien kalastus- ja vesiviljelytuotteiden on vastattava seuraavia vaatimuksia: 1. kunkin lähetyksen mukana on oltava alkuperäinen numeroitu yhdelle arkille laadittu terveystodistus, jonka malli on liitteessä A, asianmukaisesti täytettynä, päivättynä ja allekirjoitettuna; 2. tuotteiden on oltava lähtöisin liitteessä B olevassa luettelossa mainituista hyväksytyistä laitoksista, uivista jalostamoista tai pakastusaluksista; 3. lukuun ottamatta säilykkeiden valmistukseen tarkoitettuja pakkaamattomia pakastettuja kalastustuotteita, kussakin pakkauksessa on oltava lähtemättömästi merkittynä sana "Venäjä" ja alkuperälaitoksen, uivan jalostamon tai pakastusaluksen hyväksyntänumero. 3 artikla 1. Edellä 2 artiklan 1 kohdassa tarkoitettu terveystodistus on laadittava vähintään yhdellä sen jäsenvaltion virallisista kielistä, jossa tarkastus tapahtuu. 2. Todistuksessa on oltava kansallisen terveys- ja tautivalvontakomitean (Goskomsanepidnadzor) edustajan nimi, virka-asema ja allekirjoitus sekä kyseisen komitean virallinen leima, ja merkinnät on tehtävä todistukseen tehtyjen muiden merkintöjen väristä poikkeavalla värillä. 4 artikla Päätös 96/192/EY on kumottu. 5 artikla Tätä päätöstä sovelletaan 31 päivästä tammikuuta 1997. 6 artikla Tämä päätös on osoitettu kaikille jäsenvaltioille. Tehty Brysselissä 16 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 332, 30.12.1995, s. 40 (3) EYVL N:o L 61, 12.3.1996, s. 37 LIITE A >KAAVION ALKU> TERVEYSTODISTUS Venäjältä peräisin olevia Euroopan yhteisöön tarkoitettuja kalastus/vesiviljelytuotteita, lukuun ottamatta eri muodossa olevia simpukoita, piikkinahkaisia, vaippaeläimiä ja merikotiloita, koskeva terveystodistus Viitenumero: Lähettäjämaa: VENÄJÄ Toimivaltainen viranomainen: Venäjän federaation kalastuskomitea Valvontaelin: Kansallinen terveys- ja tautivalvontakomitea (Goskomsanepidnadzor) I. Tuotteiden tunnistaminen Kalastus-/vesiviljelytuotteen (1) kuvaus: - lajit (tieteelliset nimet): - tarjontamuoto (2) ja käsittelyn luonne: (Mahdollinen) koodinumero: Pakkauksen luonne: Pakkausyksikköjen lukumäärä: Nettopaino: Vaadittu varastointi- ja kuljetuslämpötila: II. Tuotteiden alkuperä Venäjän federaation kalastuskomitean EY:öön suuntautuvaan vientiin hyväksymän laitoksen (hyväksymien laitosten) tai hyväksymän pakastusaluksen (hyväksymien pakastusalusten) nimi (nimet) ja virallinen hyväksyntänumero (viralliset hyväksyntänumerot): III. Tuotteiden määräpaikka Tuotteet lähetetään: (mistä): (Lähetyspaikka) (minne): (Määrämaa ja -paikka) seuraavalla kuljetusvälineellä: Lähettäjän nimi ja osoite: Vastaanottajan nimi ja määräpaikan osoite: (1) Tarpeeton viivataan yli. (2) Eläviä, jäähdytettyjä, jäädytettyjä, suolattuja, savustettuja, säilykkeenä, jne. IV. Terveystodistus Virallinen tarkastaja todistaa, että edellä kuvatut kalastus- tai vesiviljelytuotteet: 1) on pyydetty ja niitä on käsitelty aluksissa direktiivissä 92/48/ETY vahvistettujen hygieniasääntöjen mukaisesti; 2) on purettu aluksesta, käsitelty ja tarvittaessa pakattu, valmisteltu, jalostettu, jäädytetty, sulatettu tai varastoitu hygienisesti noudattaen direktiivin 91/493/ETY liittessä olevan II, III ja IV luvun vaatimuksia; 3) niille on suoritettu terveystarkastus direktiivin 91/493/ETY liitteessä olevan V luvun mukaisesti; 4) on pakattu, tunnistettu, varastoitu ja kuljetettu direktiivin 91/493/ETY liitteessä olevan VI, VII ja VIII luvun mukaisesti; 5) eivät ole lähtöisin myrkyllisistä lajeista eivätkä sisällä biotoksiineja; 6) ovat direktiivissä 91/493/ETY ja sen soveltamista koskevissa päätöksissä tietyille kalastustuoteryhmille vahvistettujen aistinvaraisia ominaisuuksia ja loisia koskevien vaatimusten sekä kemiallisten ja mikrobiologisten vaatimusten mukaisia. Allekirjoittanut virallinen tarkastaja ilmoittaa tutustuneensa direktiivien 91/493/ETY ja 92/48/ETY säännöksiin. Tehty :ssa (paikka) päivänä (päivämäärä) kuuta 19 Virallinen leima (1) Virallisen tarkastajan allekirjoitus (Nimenselvennys ja allekirjoittajan virka-asema) (1) (1) Leima ja allekirjoitus on tehtävä eri värillä kuin muut todistuksen merkinnät. >KAAVION LOOPU> LIITE B 1. Luettelo hyväksytyistä laitoksista >TAULUKON PAIKKA> 2. Luettelo hyväksytyistä uivista jalostamoista >TAULUKON PAIKKA> 3. Luettelo hyväksytyistä pakastusaluksista >TAULUKON PAIKKA>